Mollà: 'Totes les platges de la Comunitat Valenciana són aptes per al bany' | Valencia Extra\nMollà: 'Totes les platges de la Comunitat Valenciana són aptes per al bany'\nLa Conselleria d’Agricultura, Desenvolupament Rural, Emergència Climàtica i Transició Ecològica ha informat que la “qualitat excel·lent de l’aigua marca la tònica en la pràctica totalitat de les platges” de la Comunitat Valenciana, durant una reunió amb una vintena d’ajuntaments costaners (tots aquells amb més de 20.000 habitants i bandera blava) i amb la Federació Valenciana de Municipis i Províncies per a presentar els resultats preliminars de l’Estat de Qualitat de l’Aigua de Platja.\nLa consellera d’Agricultura, Desenvolupament Rural, Emergència Climàtica i Transició Ecològica, Mireia Mollà, ha transmés un missatge de tranquil·litat als municipis i ha destacat “els exhaustius controls, amb una periodicitat que aconsegueix el doble de l’exigit per la norma estatal, per a preservar la seguretat dels banyistes i oferir totes les garanties en matèria sanitària”.\nLes conclusions de l’Organització Mundial de la Salut assenyalen que el bany en la mar no suposa risc de contagi de la COVID-19, sobretot en les aigües qualificades d’excel·lents o bones com les de la Comunitat.\nEls informes del CSIC coincideixen amb l’OMS en sostenir que els efectes tant de la sal com de la dilució desactiven el risc de contagi en l’aigua de mar. La Conselleria ha indicat que compta amb les competències sobre la qualitat de les aigües\nLa consellera, que ha estat acompanyada per la secretària autonòmica d’Emergència Climàtica i Transició Ecològica, Paula Tuzón, i pel director general de l’Aigua, Manuel Aldeguer, ha posat de manifest la previsió de l’Administració pública, que anticipa els controls i els primers resultats, a pesar que encara no ha començat la fase que permet l’obertura de platges i el bany.\nMollà s’ha referit al “calendari setmanal de control analític i vigilància de la qualitat de l’aigua en 252 punts de mostreig corresponents a 221 zones de bany”.\nEn aquest sentit, ha reconegut l’excel·lència de les platges de la Comunitat i ha avançat que, enguany, les banderes blaves es posaran a la disposició dels ajuntaments per a la seua recollida a partir del pròxim 9 de juny.\nLa consellera ha explicat que “l’anàlisi en laboratori cada setmana supera en molt a les obligacions estatals de control quinzenal, una freqüència que fins i tot es redueix en el cas de platges que meresquen un seguiment especial”.\nLa presa de mostres i anàlisis, que en circumstàncies normals es prolonga fins a la fi de la temporada el 15 de setembre, ascendeixen a més de 4.500 a l’any.\n“Davant qualsevol dubte, posarem per damunt de tot la seguretat dels banyistes”, ha afirmat Mireia Mollà, que ha valorat, a més, la col·laboració i diàleg fluid entre l’Administració autonòmica i la local amb un canal de comunicació operatiu les 24 hores.\nLa secretària autonòmica, per part seua, ha explicat que els mostrejos homologats i oficials eviten als municipis la necessitat d’assumir controls paral·lels, ja que la freqüència de les anàlisis i l’eficàcia dels mateixos fa innecessari duplicar el treball.\nPaula Tuzón ha apel·lat també a la responsabilitat dels ajuntaments sobre les seues xarxes de sanejament per a evitar qualsevol abocament que incidisca sobre els paràmetres de control.\nEn aquest sentit, ha recordat als consistoris que la Conselleria compta ara mateix amb una convocatòria oberta -el període de sol·licituds acaba el 9 de juny- amb un import d’uns 2 milions d’euros i per a donar suport a les obres dels municipis en millora de la xarxa de sanejament amb fins a 60.000 euros.\nLa reunió també ha servit per a informar els ajuntaments de les obres de reparació dels emissaris submarins danyats pel temporal Gloria. Els treballs, declarats d’emergència, no s’han parat per l’estat d’alarma i ja s’han autoritzat inversions per prop de 5 milions d’euros en 8 municipis de Castelló, Alacant i València.


L'eix moral de l'aprenentatge servei - Aprenentatge Servei\nL’eix moral de l’aprenentatge servei\nL’aprenentatge servei adquirirà un sentit personal i social complet quan la indignació, el compromís i la presa de consciència cívica tinguin un espai propi en el desenvolupament d’aquestes activitats.\nL’aprenentatge servei és una activitat educativa que articula l’aprenentatge de continguts, competències i valors amb la realització d’un servei a la comunitat. Aquests dos elements, el servei i l’aprenentatge, són components imprescindibles d’aquesta metodologia; la suma dels dos formen el que podem anomenar eix de l’acció de l’aprenentatge servei, una línia de força que lliga la teoria i la pràctica. Si ens quedéssim en aquest punt, però, no s’arribaria a entendre tot el que aporta aquesta proposta formativa.\nL’aprenentatge servei està travessat per un altre eix que li acaba de donar tota la força educativa que pot arribar a manifestar. Ens referim a l’eix moral, al sentit personal i social que han de tenir les activitats de servei i d’aprenentatge. La línia que dibuixa aquest eix enllaça tres dinamismes formatius essencials: la indignació, el compromís i la presa de consciència cívica. Aquests tres elements, quan impregnen el servei i l’aprenentatge, converteixen la metodologia de l’aprenentatge servei en una eina rellevant de creixement personal, construcció de la comunitat i transformació social. Una eina d’efectes limitats, però en qualsevol cas reals i significatius.\nL’aprenentatge servei adquirirà un sentit personal i social complet quan la indignació, el compromís i la presa de consciència cívica tinguin un espai propi en el desenvolupament d’aquestes activitats. Vegem, doncs, cada un dels punts de l’eix moral.\nLa indignació és un estat personal originat per l’impacte que provoquen situacions inacceptables. S’arriba a la indignació quan s’experimenta un sentiment de rebuig davant del que s’observa i, a més, es tenen bones raons per desaprovar-ho. La indignació suposa, doncs, una actitud crítica davant del que no és correcte. L’aprenentatge servei ha de promoure una indignació positiva; és a dir, ha de mobilitzar els joves participants per tal que mirin el que els envolta i s’interroguin sobre el que no els sembla correcte. Una acció que es pot desenvolupar facilitant el contacte directe amb la realitat, estudiant-la participant en treballs de camp, conèixer-la llegint recerques i novel·les, veient pel·lícules i documentals i, per damunt de tot, analitzant aquests materials en el si del grup classe i amb l’ajuda dels docents. D’aquest debat en pot sortir la convicció que cal fer alguna cosa i que és possible fer-la.\nLa indignació queda coixa sense compromís, el segon element de l’eix moral de l’aprenentatge servei. En l’aprenentatge servei, el compromís es concreta en una triple modalitat d’implicació dels participants: com a activitat de servei per respondre a les dificultats detectades, com a cooperació amb els companys i les companyes de la classe per realitzar la tasca i, finalment, com a relació personal i ajuda als receptors de l’ajut. Bona part de les activitats d’aprenentatge servei estan pensades per fer possible el compromís de l’alumnat amb el conjunt del projecte. Si volem, però, destacar-ne algunes de més rellevants, hem d’esmentar els esforços dels docents per aconseguir que l’alumnat aporti idees pròpies al projecte, treballi conjuntament amb la resta de participants i trobi moments de relació cara a cara amb els receptors, moments que permetran el coneixement mutu, l’empatia i la reciprocitat.\nFinalment, si l’aprenentatge servei no inclou la presa de consciència cívica, queda com una pedagogia limitada o errònia. Limitada si no aconsegueix generar explicacions de caràcter social, econòmic o polític que mostrin les causes i els camins de solució a les esmentades situacions de dificultat. Errònia si no es percep amb claredat que l’aprenentatge servei de cap manera substitueix les polítiques públiques d’igualtat, justícia i sostenibilitat que requereixen moltes de les situacions de carència. L’aprenentatge servei és un mètode educatiu, amb una clara voluntat cívica, però que no esborra la necessitat de les polítiques de benestar. Quan des de posicions neoliberals s’utilitza el voluntariat, i també l’aprenentatge servei, com a coartada davant el desmantellament de l’estat del benestar, es violenta el sentit de les pedagogies de la cura, l’altruisme i el bé comú.\nL’eix moral format per la indignació, el compromís i la presa de consciència cívica no és del primer que es parla quan es presenta l’aprenentatge servei, encara que al cap i a la fi és una de les seves claus educatives. Ens convé, doncs, parlar-ne i incorporar-lo en totes les experiències.


Arxius de Graus universitaris - Pàgina 9 de 28 - Blog d'UNportal\nCatalunya, una extensa ciutat universitària\nPublicat el 17-04-2020 05-06-2020 per Unportal\n18 de les 30 ciutats de més de 40.000 habitants de Catalunya tenen un centre universitari, com a mínim, dins del terme municipal. Sant Pol de Mar, amb poc més de 5.000 veïns, acull una escola de formació superior. També Amposta, amb 21.000 residents; Vila-seca, amb 22.000, o Salt, que, amb 31.000 habitants, compta amb…\nLa rereguarda de l’exèrcit que combat la Covid-19: auxiliars d’infermeria i geriatria\nPublicat el 15-04-2020 05-06-2020 per Unportal\nNo estan teòricament a primera línia, sinó a la rereguarda, una posició que, sense necessitat de referir-se al llenguatge militar, és especialment vulnerable. Les auxiliars d’infermeria (habitualment dones) que treballen en hospitals i residències de la gent gran (gerocultores, els diuen) formen part del col·lectiu de professionals sanitaris de risc. També els tècnics en emergències…\nLa formació que rep ‘l’exèrcit de salvació’.\n(2) Metges i metgesses\nPublicat el 08-04-2020 05-06-2020 per Unportal\nAl pont de comandament de les naus hospitalàries que aquests dies s’han convertit en el focus d’atenció de les nostres vides, hi ha persones que, fins i tot en condicions de normalitat, gaudeixen d’una consideració professional que es troba un esglaó per damunt de la que mereixem els que ens dediquem a altres activitats. No…


Carlos Moreno de Tejada.\nActualitzada 09/02/2020 a les 07:25\nEl directiu ha pres part aquesta setmana a Andorra de la Convenció de Banca Privada Internacional d’Andbank, que ha comptat amb 190 professionals de l’entitat. Explica que, d’aquestes trobades, “en surten idees, productes i sinergies que apliquem després als diferents països”.\nQuè suposa el mercat llatinoamericà per al grup Andbank?\nÉs l'àrea d’un creixement més alt en termes de banca privada durant el 2019, i, des del punt de vista estratègic, Llatinoamèrica és clarament l'aposta de creixement futur. Els inicis no han estat senzills, però el procés d'aprenentatge que hem dut a terme durant aquests anys és incalculable. Som un banc global amb presència local, dirigit per equips locals que fa anys que treballen amb nosaltres.\nQuines expectatives de creixement tenen?\nAvui, Andbank té presència a 6 països amb equips locals: Miami, Mèxic –on tenim oficines a Ciutat de Mèxic, Monterrey, Cancún i Mérida–, Panamà, Brasil –amb presència a São Paulo, Rio de Janeiro, Porto Alegre, Florianópolis i Fortaleza–, Uruguai i l’Argentina. Som més de 350 professionals gestionant 6.300 milions de dòlars. Seguim creixent any rere any. Només al Brasil, hem triplicat els actius gestionats en dos anys: érem en una ciutat i actualment som en cinc. A Mèxic, creixem tots els anys a nivells del 10%, gestionant més de 2.300 milions de dòlars; a Buenos Aires, acabem de rebre l'autorització per a l’obertura de la nostra AAGI (Agent Assessor Global d'Inversions); hem incorporat equip a Miami; i Panamà creix des de fa 5 anys de manera continuada.\nL’estratègia de l’entitat és la mateixa en cada país?\nQuè diferencia cada mercat?Es tracta de països diferents amb regulacions i sentiments diferents. Tot i que el nostre negoci és la relació i la confiança, i això no varia per formar part del nostre ADN, cada país i cada client té la seva pròpia manera d'entendre el negoci. No obstant, sí que diria que, en l’àmbit global, el tema regulatori presenta cada cop menys diferències.\nQuines són les claus de l’èxit de la gestió de grans patrimonis?\nAndbank és una empresa familiar que compleix enguany 90 anys. Fem banca privada, i assessorem els nostres clients independentment del país a on es trobin i de forma global. Vivim en un món global i els nostres clients tenen interessos en molts països. La nostra proposta és senzilla i alhora complexa: assessorem els nostres clients globalment basats en la nostra experiència local. D'aquesta manera, podem tenir clients simultàniament en diferents jurisdiccions.\nDirigia abans la branca espanyola. Què suposa el canvi a Llationamèrica?\nHe treballat a Espanya i en altres països en el passat. He anat coneixent diferents mentalitats i formes de fer banca privada. A Llatinoamèrica el nivell d'exigència dels clients és molt alt, i, per tant, el nivell de preparació dels nostres equips ha de ser altíssim. La competència és elevada i només poden créixer les empreses amb el millor talent.\nL’expansió internacional és clau pels canvis que afronta la plaça financera andorrana?\nCrec que sí. No només en el món financer, sinó en tots. Els temps canvien i cal reinventar-se. Andbank està sent un excel·lent ambaixador d'Andorra. Anar per Llatinoamèrica i veure la quantitat de presentacions que fan els equips és espectacular.\n1. 311 casos de violència de gènere aquest any\n2. Grandvalira és escollida la millor estació del ...\n3. Cotxes cremats i abandonats pels...\n4. L'Andorra Winter Rally 2020, cancel·lat\n5. L'EFA vol incentivar el model educatiu per...\n6. Els experts aposten pel tren abans que per...\n7. Un autocinema o un parc adaptat, les propostes...\n8. Tallers i activitats de Nadal al Thyssen a...\n9. Govern i els comuns engeguen un projecte...\n10. Quarta defunció per Covid de la Llar Sant ...


Qui Som | Quanzhou Yingrun Machinery Co, Ltd\nMotlle de sabates DIP\nMotlle de sabates PU DIP\nMotlle de sabates de PVC TPR DIP\nMotlle de sabates de plàstic\nMotlle de sabates de PU\nMotlle de bufat d'aire de PVC\nMotlle de sabata EVA\nMotlle de sabata de vidre de PVC\nMotlle superior de silici\nMotlle superior de goma\nMotlle superior de PVC TPU\nMotlle de xapa\nMotlle de làmines de goma EVA\nMotlle d'injecció EVA\nMotlle de sola Eylon Phylon\nMotlle de sola PU\nMotlle de sola de goma\nMotlle de PVC TPR TR\nMotlle de sola TPU\nExposició i visita del client\nDeixeu que les petites i mitjanes empreses del camp de la sabateria mundial siguin més poderoses\nQuanzhou Yingrun Machinery Co, Ltd es troba a les famoses sabates que fan City-Jinjiang. Tenim fàbrica de màquines d’emmotllar sabates i motlle de plàstic per a calçat, amb seu al sud de la Xina. Després de més de 16 anys d’esforços, hem desenvolupat vastes xarxes comercials amb màquines, motlles i diferents tipus de sabates i materials per a sabates a tota China. També donem suport al desenvolupament de sabates per al client. La nostra línia de màquines inclou: màquines d’emmotllament de plàstic per a calçat, màquina d’emmotllament per bufat d’aire de PVC, TPR, TR, cautxú, filó, EVA, màquina de fabricació de sola de PU, DIP, màquina de sabates de jogger, màquina d’abocar EVA, màquina d’injecció superior de PVC, emmotllament d’arrencades de PVC Màquina, etc. La línia de motlles inclou: motlle de sabatilles i sola EVA, motlle de sabata de bufat d’aire de PVC, motlle de sabata de gelatina, TPR, PVC, EVA, cautxú, TR, motlle de sola PU, motlle de botes de pluja ... La línia de materials de sabata inclou: tot tipus de PVC, PU Cuir, malla, lona, tela, folre Nowen, teixit, tauler de plantilla, sola, part de flor de descol·lecció de sabates, EVA, PVC, TPR, compund, matèria primera de PU i altres. Des del nostre lloc web, podeu trobar que els nostres estils compleixen les últimes tendències pop internacionals. Podem oferir-li diversos productes als preus més competitius, dissenys contemporanis, bona qualitat i lliurament ràpid. Gaudim d’una gran capacitat de producció. Acceptem comandes de quantitats grans i petites. Cooperem amb les millors fàbriques de la indústria ubicades a Jinjiang i Quanzhou a la província de Fujian, Shantou i Dongguan i Huidong a la província de Guangdong i Wenzhou i Taizhou a la província de Zhejiang, Ezhou a Hube. Un equip de control de qualitat eficient garanteix que tot el procés de producció compleixi estrictament les normes internacionals. Podem satisfer els requisits dels clients en termes de qualitat i termini de lliurament. Gaudint d’una bona reputació d’alta qualitat, lliurament puntual i preu competitiu, els nostres productes són populars als mercats mundials, com ara Amèrica del Sud, Europa, Àfrica, Orient Mitjà i el sud-est asiàtic. Estem desitjant establir una cooperació a llarg termini amb vosaltres en un futur proper. Si us plau, no dubti en contactar amb nosaltres per obtenir més informació.\nDes del 2005 fins al 2011, va treballar com a venedor de comerç exterior de Jinjiang Zhongtian mold Co., Ltd., amb un rendiment empresarial mitjà anual de 15 milions. El 2012, Zhongtian mold Co., Ltd. va contractar el mercat indi de Zhongtian mold Co ., Ltd. al mateix temps, va iniciar un negoci independent en el camp de les sabates.\nDel 2013 al 2020, augmentarem gradualment els tipus d’articles de màrqueting i crearem una plataforma comercial única orientada al servei, des de vendes fins a postvenda. Les entitats empresarials són propietaris exclusius de maquinària zero a un i Yingrun, i el canal d’adquisició de clients és la combinació de l’estació internacional d’Ali i exposicions nacionals i estrangeres, amb una facturació mitjana anual de 35 milions, 7 equips nacionals, 5 empleats de comerç exterior , 2 compradors, 3 operadors, 1 financer i 1 operador de transport marítim; equips estrangers: un magatzem d'oficines cooperatives de deu anys a l'Índia i un magatzem d'oficines cooperatives de 8 anys a Mengjiala.\nEl 2020 començarem a ampliar les entitats empresarials en el camp de les sabates, des de l’antiga maquinària Yingrun (entitats empresarials: motlle mecànic, indústria química) i zero a un (materials de les sabates: sola, part superior, tinta, etc.) fins a busqueu proveïdors de cooperació de productes únics: integració mútua de recursos i creació de cooperació guanyadora.\nVendes de fàbrica\nSom fàbriques, fem negocis d’exportació durant més de 16 anys. Tenim més de 16 anys d’experiència en fabricació de diversos tipus de sabates i accessoris relacionats\nNormalment us citem dins de les 24 hores posteriors a la consulta. Vostè és molt urgent per obtenir el pressupost, si us plau, no ens ho indiqui al seu correu electrònic, de manera que puguem respondre a la seva consulta.\nAcceptem la comanda del OEM, poseu-vos en contacte amb nosaltres i doneu-me el vostre disseny. T’oferirem un preu raonable i farem un exemple per a tu el més aviat possible\nInsistim en avançar amb els temps, la innovació tecnològica, l’auto-desenvolupament i la investigació i desenvolupament de nous productes\nEstablir una relació de cooperació estable i a llarg termini amb 200 petites i mitjanes empreses de calçat del món en un termini de 3 anys\n- Visió de l'empresa\nEls clients primer, els empleats segon, els accionistes tercer; a causa de la confiança, és senzill; l'única constant és el canvi; la millor actuació d'avui és el requisit mínim de demà; en aquest moment, sóc l’únic; viure una vida feliç; treballa dur; i treballar molt;\n- Sentit de la pena\nEls nostres objectius de disseny són ERGONOMMICS,\nTelèfon:: 0086-15905066656, 0086-13788868108\nAdreça:24 / F, Edifici Financer Yongsheng, núm. 899, avinguda Century, ciutat de Jinjiang, Fujian, Xina\n© Copyright - 2010-2020: Tots els drets reservats. - Productes calents - Mapa del lloc\nMotlle de sola, Motlle de sabata de pluja de PVC, Motlle d'acer de sola, Motlle de sola de sabata, Sabatilles per a motlle de sabata per a home, motlle de PVC, Motlle Pu Sole,


Salut insisteix que l'addicció a l'heroïna es manté estable tot i la "percepció social" d'increment\nUnes quantes xeringues en una zona pròxima a la Mina on sovint hi van persones drogodependents a punxar-se. CÈLIA ATSET\nBarcelonaLes demandes per començar un tractament contra l'addicció a la cocaïna han crescut un 16% entre el 2016 i el 2018 a Catalunya, segons l'últim informe de l'Agència de Salut Pública de Catalunya. L'any passat l'organisme va atendre 3.338 casos relacionats amb el consum d'aquesta substància. Tot i així, la majoria de tractaments subministrats, un 42% del total, són per a persones alcohòliques que han demanat ajuda per superar aquesta addicció. De fet, el responsable de Salut Pública de Catalunya, Joan Guix, ha remarcat el canvi de tendència dels últims 30 anys a Catalunya: l'any 1992 un 53% dels tractaments eren per addicció a l'heroïna, que ara suposa únicament un 11,9% dels atesos pels serveis de l'Agència, mentre que les demandes de tractament per addicció a l'alcohol s'han triplicat des d'aquell any, passant a ser les majoritàries a Catalunya.\nGuix ha insistit que, tot i la "percepció social" que últimament ha repuntat el consum d'heroïna a Catalunya, les dades de l'Agència Catalana de Salut constaten que les demandes per a aquest tipus de tractament continuen "estables". El secretari de Salut Pública ha explicat que aquesta percepció pot ser fruit "d'una visibilitat més elevada" dels heroïnòmans en un punt concret, al fet que han "augmentat" les intervencions policials de droga i, sobretot, a "l'epidèmia" que pateixen els Estats Units, amb casos de pacients consumidors d'opioides que han acabat enganxant-se a l'heroïna.\nEl perfil dels consumidors de cocaïna: la majoria tenen feina i fills\nL'any passat 1.607 heroïnòmans van demanar ser tractats a Catalunya. Només un 11% dels casos eren nous consumidors. Ara bé, Guix ha destacat la vulnerabilitat d'aquest col·lectiu: només un 15% tenen feina i un 21% estan a la presó. En canvi, un 49% dels pacients addictes a la cocaïna atesos l'any passat tenien feina i fills i un 86% disposaven de residència estable.\nVuit de cada deu dels atesos són homes, d'uns 38 anys de mitjana d'edat, que van començar a consumir cocaïna esporàdicament a partir dels 21 anys. En el cas de l'heroïna, nou de cada deu dels pacients són homes i demanen ajuda, de mitjana, als 41 anys, tot i que el seu contacte amb aquesta droga va començar cap als 23 anys.\nSalut drogues cocaïna heroïna


Els Conservadors i Reformistes Europeus accepten els eurodiputats del partit d'ultradreta espanyol\n2 min. Barcelona 19/06/2019 16:00\n651x366 L'eurodiputat de la N-VA Mark Demesmaeker en una conferència sobre l'1-O al Parlament Europeu / LAIA FORÉS / LAIA FORÉS L'eurodiputat de la N-VA Mark Demesmaeker en una conferència sobre l'1-O al Parlament Europeu / LAIA FORÉS / LAIA FORÉS\nLa Nova Aliança Flamenca (N-VA), el partit flamenc que fa costat a Carles Puigdemont a Bèlgica, es mantindrà al Parlament Europeu al grup de Conservadors i Reformistes Europeus (CRE), al qual s'han sumat els eurodiputats de Vox.\nHo va decidir en una reunió dimarts a la nit la direcció del partit, després de dies de debats i negociacions per valorar si continuaven dins el grup del qual formen part des de fa anys. El dubte sobre si seguir dins del grup ha arribat després que la formació ultradretana espanyola demanés incorporar-s'hi. Vox va presentar la setmana passada la petició formal per entrar al grup, que ha estat sotmesa a votació dels seus membres aquesta tarda. Finalment els conservadors han acceptat a que la formació de Santiago Abascal s'incorpori a les seves files.\nTensió entre Vox i els nacionalistes flamencs de la N-VA pel grup de l'Eurocambra\nPreguntats sobre la compatibilitat de les dues formacions, el portaveu del grup ha declarat a Europa Press que "tots els partits que estan d'acord amb els principis del grup i hi són acceptats són compatibles".\nLa N-VA fa temps que forma part del grup i dona suport al moviment independentista català, fins al punt que ha organitzat conferències amb Carles Puigdemont a l'Eurocambra (encara que després fossin vetades). De fet, quan Vox va celebrar una conferència al Parlament Europeu convidat per un dels partits del CRE, els polonesos de Llei i Justícia, Mark Demesmaeker, un dels eurodiputats flamencs s'hi va presentar al costat de diversos eurodiputats catalans independentistes i fins i tot s'hi va enfrontar.


Tanco els ulls;\nl’enyor es fa menys punyent.\nvives imatges de la serralada del Cadí,\nel Montseny nevat,\naquella posta de sol a Ciutadella,\no la visita a Elna,\nes fonen dins la retina.\nTanco els ulls i veig l’avi adobant la terra,\namb passió i entrega,\nmentre l’àvia cuida els conills.\nTanco els ulls i taral·lejo Ovidi\ncantant “Al meu poble, Alcoi”,\nbrindant per la vida amb un burret.\nTanco els ulls i veig els amants\nintercanviant llibres i roses\nsota l’esguard de Sant Jordi.\ni revisc l’abraçada dels amics,\nla innocència dels més petits,\nl’amor familiar i incondicional.\nTanco els ulls i recordo aquell bes,\namb gust de ratafia i desig,\nrobat, furtiu, en una festa major.\nTanco els ulls i m’embriago\namb la teva mirada que\nm’incita a perseguir la utopia.\nTanco els ulls i enyoro aquella terra\nque va de Salses a Guardamar,\naquell trosset de la Mediterrània\nque sempre m’acompanya dins del cor,\naquella terra fruit de mescla de cultures,\naquell indret acollidor,\na on perviu el meu cor,\na on hi ha per mi\ntots els significats de l’AMOR.


PUNTA MAQUINETA – Cicle Inicial Escola Lacustària\nPUNTA MAQUINETA - Cicle Inicial Escola Lacustària\nBloc de Cicle Inicial de l'Escola Lacustària\nTALLERS FESTA MAJOR\nper MONICA FARRES SANS a General\nLa setmana passada els nens i nenes de Cicle Inicial vam fer uns tallers amb la colla gegantera de Llagostera. Vam parlar dels gegants, vam explicar el conte de la Cuca Feliua i vam construir uns tambors.\nEls nois i noies de la colla van venir a ensenyar-nos com toquen la gralla i els timbals.\nEl divendres a la tarda vam fer una cercavila amb ells, els nostres timbals i els cap-grossos que vam construir el curs passat. Aquí en teniu les fotografies:\nAquest trimestre estem realitzant el projecte sobre els animals. Els nens i nenes de segon hem fet unes descripcions d’animals. Cada un ha escollit un animal, ha buscat informació i ha fet un escrit. Després de revisar-lo i millorar-lo, l’hem passat a l’ordinador i n’hem buscat una imatge. Finalment hem gravat la nostra veu tot descrivint l’animal. Aquí en teniu el resultat:\nvideo-animals-2nA from lacustariainicial on Vimeo.\nvideo-animals-2nB from lacustariainicial on Vimeo.\nVisita familiar a l’observatori astronòmic\nper mcampr26 a 1r, 2n, Medi, Sortides i excursions\nAquesta setmana hem realitzat una visita familiar a l’observatori astronòmic. Gràcies a la col·laboració de l’Associació Astronòmica de Girona hem pogut veure les instal·lacions i ens han explicat moltes coses del sistema solar. Llàstima que el temps no hagi acompanyat….\nApadrinament lector 2n i P3\nAquesta setmana els nens i nenes de segon han sigut els padrins dels nens i nenes de P3. Els han explicat uns contes que s’havien preparat prèviament. Els nens i nenes de P3 han estat molt atents. Aquí en podeu veure les fotografies:\nL’anxova peluda és una associació protectora d’animals que hi ha a l’Escala. La setmana del medi ambient, que la vam dedicar als drets dels animals, van venir unes noies d’aquesta associació a presentar-nos la seva feina. Van venir acompanyades de tres gossets molt simpàtics.\nCom a agraïment, els nens i nenes de cicle inicial els vam fer unes joguines pels gossos a partir de samarretes velles. Aquí en podeu veure les fotos:\nAvui han vingut a les classes de segon els agents rurals. Ens han explicat quina és la seva feina i ens han ensenyat com són les petjades d’animals que podem trobar quan anem pel bosc o a la muntanya. Després hem fet un taller on hem marcat la petjada que ens ha agradat més. Aquí en teniu algunes fotografies:\nTaller petjades – agents rurals\nagents rurals taller\nAquesta setmana hem fet l’apadrinament lector. Els nens i nenes de sisè han vingut a explicar-nos contes als nens i nenes de segon. Després hem fet un dibuix col·lectiu sobre el conte.\nFotos de l’apadrinament lector 2n/6e\nVisites a la biblioteca del poble\nDe tant en tant, els nens i nenes anem a visitar la biblioteca del poble. A vegades escoltem un conte i després llegim una estona. Ens agrada molt mirar i llegir contes.\nEn el següent enllaç anirem penjant les fotos de les visites que anem fent:\nFotos de visites a la biblioteca del poble\nper mcampr26 a 2n, experiment, Medi\nAquesta setmana els nens i nenes de 2n estem portant a terme un experiment relacionat amb l’ou… L’hem posat amb vinagre, amb aigua i sal, amb coca cola i amb oli… A veure què passa…. Ja us ho explicarem….\nCliqueu la foto per veure l’àlbum complert…\nper mcampr26 a General\nCada dia a la tarda portem a terme l’assemblea. Aquest és un espai que ens permet dialogar, buscar solucions, aportar idees….\nCategories Selecciona la categoria 1r 2n Ambients Audiovisuals Cançons experiment General Informàtica Llengua Matemàtiques Medi Música pel.lícules Robòtica Sortides i excursions Teatre\nArxius Selecciona el mes juny 2017 maig 2017 abril 2017 març 2017 febrer 2017 gener 2017 desembre 2016 novembre 2016 octubre 2016 juny 2016 maig 2016 abril 2016 març 2016 febrer 2016 gener 2016 desembre 2015 novembre 2015 octubre 2015 setembre 2015 juny 2015 maig 2015 abril 2015 març 2015 febrer 2015 desembre 2014 novembre 2014 octubre 2014 juny 2014 maig 2014 abril 2014 març 2014 febrer 2014 gener 2014 desembre 2013 novembre 2013 octubre 2013 setembre 2013 juny 2013 maig 2013 abril 2013 març 2013 febrer 2013 gener 2013 desembre 2012 novembre 2012 octubre 2012 setembre 2012 juny 2012 maig 2012 abril 2012 març 2012 febrer 2012 gener 2012 desembre 2011 novembre 2011 octubre 2011 setembre 2011 juny 2011 maig 2011 abril 2011 març 2011 febrer 2011 gener 2011 desembre 2010 novembre 2010 octubre 2010 setembre 2010 juny 2010 maig 2010 abril 2010 març 2010 febrer 2010 gener 2010 desembre 2009 novembre 2009 octubre 2009 setembre 2009 juliol 2009 juny 2009\nLa tortuga (orientació)\nEls blocs de l' escola\nInformació plantes hort\nPlantes de l'hort GRUP A\nPlantes de l'hort GRUP B\nJocs de Llengua (web de la Teresa)\nClic càlcul mental\nSèries númeriques i ordenacions\nClic Edat mitjana\nMitjans de transport Jclic\nRecursos medi natural\nAna Martínez en EN JOAN SENSE POR I ELS TRES PÈLS DEL DIMONI\njan en BRUNYOLADA\nkuba en BRUNYOLADA\noriol en BRUNYOLADA\nPUNTA MAQUINETA – Cicle Inicial Les BOTIG... en Les BOTIGUES – 1r\nPUNTA MAQUINETA – Cicle Inicial Escola Lacustària © 2017 | Fet amb WordPress i Mystique. Disseny del tema per digitalnature\n58 consultes en 0,15 segons (6.47M)


Puig iniciarà la setmana que ve les converses amb Oltra i Dalmau per a renovar el govern del Botànic - À Punt\nPuig iniciarà la setmana que ve les converses amb Oltra i Dalmau per a renovar el govern del Botànic\nMata veu important avançar en les converses, tot i que d'ací a poc s'obri un nou període electoral en què cal "no fer-se mal".\nEntrevista a 'Les notícies del matí' al fins ara síndic del PSPV a les Corts i diputat electe, Manolo Mata\n03 de maig 2019 - 12:55\nLes converses per a renovar l'Acord del Botànic de cara a la formació del futur govern valencià començaran la setmana que ve amb una primera reunió entre el candidat del PSPV, Ximo Puig, la candidata de Compromís, Mónica Oltra, i el de Podem, Rubén Martínez Dalmau. Així ho ha explicat a Les notícies del matí el fins ara síndic del PSPV a les Corts i diputat electe, Manolo Mata, que també ha anunciat que formarà part de la comissió negociadora del nou Botànic.\nManolo Mata ha dit que l'objectiu és aconseguir un bon acord polític "que situe el Botànic una altra vegada per a una possible renovació d'ací 4 anys en una nova majoria". Segons ha avançat, les prioritats seran lluitar contra la desigualtat i el desequilibri en la societat valenciana, afrontar els reptes en sanitat, educació i benestar social, i mantindre un creixement econòmic que garantisca treball per a la majoria de la gent.\nPer al diputat electe socialista, és important avançar en les converses per a formar govern a pesar que en breu s'obri un nou període electoral en què cal "no fer-se mal fins al 26 de maig", ja que ha reconegut que competeixen per ajuntaments molt importants.\nEl nou govern del Botànic tindrà més conselleries "perquè hi havia conselleries sobredimensionades que han creat moltes dificultats", segons Mata, i afig que en aquest nou govern Mónica Oltra té les portes obertes per a repetir com a vicepresidenta. "Mónica Oltra serà allò que vulga ser, ja que és una peça molt important en el Botànic", ha dit.\nSobre la possibilitat de formar part del futur govern valencià, està a disposició del que li demane el partit, però ha mostrat una certa preferència per continuar com a síndic a les Corts.


Albatros Guest House II Vlora Albània - Ofertes d'hotels amb els MILLORS DESCOMPTES EN LÍNIA\nRruga Murat Terbaci 9, Vlora Centre, Vlora, Albània, 9403 - Veure al mapa\nMés informació sobre Albatros Guest House II\nSi el que està buscant és per un hotel ben situat a Vlora, no busqui més enllà de Albatros Guest House II. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Vlora. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa, servei de bugaderia, ascensor, àrea de fumadors.\nA més, totes les habitacions ofereixen una gran varietat de comoditats com ara aire condicionat, calefacció, balcó/terrassa, aparell de televisió, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Albatros Guest House II.


Moren dos motoristes a Camarles i Arenys de Mar amb xocs amb un cotxe i un autobús – Actualitat Penal\nMoren dos motoristes a Camarles i Arenys de Mar amb xocs amb un cotxe i un autobús\n16 de desembre de 2017 Redacció 0\nL'accident de Camarles es va registrar a la carretera TV-3409\nEl Servei Català de Trànsit informa que ahir al migdia es va registrar un sinistre viari mortal al punt quilomètric 0,5 de la carretera TV-3409, al terme municipal de Camarles, al Baix Ebre. Els Mossos d’Esquadra van rebre l’avís a les 12.13 h. Per causes que encara s’estan investigant, van xocar frontalment un turisme i una motocicleta. A conseqüència del xoc, el conductor i únic ocupant del vehicle de dues rodes va resultar crític i va ser traslladat a l’Hospital Joan XXIII on va morir ahir a la nit. Es tracta d’E.S.T., un home de 58 anys, nacionalitat espanyola i veí de Camarles. El conductor del turisme va resultar ferit menys greu i va ser traslladat a l’Hospital Verge de la Cinta de Tortosa.\nArran de la incidència, es van activar dues patrulles dels Mossos d’Esquadra, la policia local de Camarles, una dotació dels Bombers de la Generalitat i tres ambulàncies i l’helicòpter medicalitzat del Sistema d’Emergències Mèdiques (SEM).\nD’altra banda, un motorista de 84 anys i veí d’Arenys de Mar, A.M. G, ha mort aquest dissabte per la matinada en un accident de trànsit a la C-61. L’home, que conduïa un ciclomotor, per causes que encara s’estan investigant, s’ha enfrontat contra un autobús i, conseqüentment, ha mort. El SCT a definit l’accident com “una col·lisió per envestida entre un autobús i un ciclomotor”, segons informa el Servei Català de Trànsit. El xoc s’ha produït en el punt quilomètric 1,8 en el terme municipal d’Arenys de Mar. Els Mossos han rebut l’avís a les 11.20 h. Arran de la incidència, s’han activat sis patrulles dels Mossos d’Esquadra i dues ambulàncies del Sistema d’Emergències Mèdiques (SEM).\nQuant a l’afectació viària, la C-61 ha estat tallada en tots dos sentits de la marxa i també s’ha tallat el ramal d’arribada de la C-32. La circulació s’ha normalitzat a les 14.09 hores després de l’aixecament del cadàver del finat.\nLa titular del jutjat d’Amposta deixa en llibertat amb càrrecs al jove de l’Aldea que conduïa el cotxe on va morir una amiga\n9 d'abril de 2018 Redacció 0\nLa titular del jutjat de guàrdia a Amposta ha deixat en llibertat amb càrrecs al jove que conduïa sota els efectes de les drogues i l’alcohol dissabte passat, on va morir una noia de l’Aldea, […segueix llegint]\nA les 19:53 h. Salvament Marítim comunica la localització del cadàver del jove rus desaparegut a la platja del Miracle. Els bussos dels Mossos han recuperat el cos. El jove rus de 25 anys ha […segueix llegint]\nDetenen un conductor ebri i drogat que va provocar un accident amb un autobús a Pallaresos i va fugir\nEls Mossos d’Esquadra van detenir dissabte passat el conductor d’un turisme que havia fugit després de provocar un accident amb un autobús implicat en que viatjaven 15 passatgers a Pallaresos. Quan la policia va arribar […segueix llegint]


El nou mapa del Passeig de Gràcia es supera en prestigi : Passeig de Gràcia\nBrowse: Home / El nou mapa del Passeig de Gràcia es supera en prestigi\nEl nou mapa del Passeig de Gràcia es supera en prestigi\nEl creixement de visitants russos, brasilers, xinesos i àrabs amb ganes de shopping ha posicionat el mercat del luxe per sobre de la crisis econòmica.\nCategoria: Shopping | 23 octubre, 2012\nBarcelona és una ciutat frenètica. Tot està en constant evolució i això ho veiem reflectit en el seu principal eix comercial: el Passeig de Gràcia. Les firmes de moda d’alta gama estan aprofitant l’elevada rotació de locals comercials que hi ha actualment en el passeig per fer-se amb un lloc propi.\nEl Passeig de Gràcia s’ha convertit en l’objectiu prioritari de les grans firmes internacionals que el consideren com un dels carrer més prestigiosos del món, i estan disposades a esperar fins a tres o quatre anys per poder obrir-hi un local. Des de l’Associació d’Amics del Passeig de Gràcia consideren que aquest flux constant és molt beneficiós tant pel carrer com per la ciutat ja que aporta riquesa i contribueix a mantenir el prestigi tot i la crisi econòmica que està vivint el país.\nDes de Plaça Catalunya fins als Jardinets de Gràcia, el paisatge segueix evolucionant dia a dia, començant per la impressionant Apple Store que va obrir el passat mes de juliol en el antic edifici del Banc Banesto. Grans firmes com la joieria Richemont, Cartier (que actualment es troba en el número 35) s’està procurant trobar un local més ben situat en el número 82, on està des del 2003 Louis Vuitton. La firma de LVMH, per la seva banda, es troba enmig de la negociació per llogar un nou establiment a la mateixa via barcelonesa.\nPer altra banda, ja són moltes les firmes que han aconseguit fer-se amb un local on han obert recentment grans flagships com són Liu·Jo (nº51), Puma (nº53) o Bikkembergs (nº99), i altres como Ermenegildo Zegna (actualment en el nº29 però que pujarà fins el nº91, a l’antic local de Shana) que segueixen els mateixos passos. Si seguim pujant pel passeig, molt aviat debutarà Prada (nº88) i Hoss Intropia, que ocuparà el local d’Adolfo Domínguez (nº89).\nTambé tenim a Bottega Veneta, que s’instal·la en el nº98, i molt aprop tindrà a Michael Kors, que obrirà en el nº100 un local de 200 metres quadrats on abans estava La Mallorquina, i al costat, en el nº102, Stella McCartney, qui ha portat la seva elegància a l’espai que ocupava la boutique Nespresso. Finalement, la italiana Brunello Cucinelli ocuparà el local que deixa Roberto Verino (nº68) al traslladar-se a Provença. I Dior, que segueix buscant la localització ideal dins aquest gran carrer.\nShana, Esprit, Phard o Adolfo Domínguez són algues de les botigues que s’han vist obligades a tancar pels elevats preus del lloguer, i altres han preferit traslladar-se a locals fora de Passeig de Gràcia (sense allunyar-se molt) com Roberto Verino o Purificación García, que s’han reubicat a Provença. Però com era d’esperar, la crisi també ha provocat que algunes firmes s’hagin tirat enredera com Agent Provocateur (que anava a quedar-se amb el local de Bimba & Lola) i Abercrombie & Fitch (que anava a instal·lar-se a la seu de Generalli).\nPerò any darrera any, el turisme bat récords a la ciutat. El creixement de russos, brasilers, xinesos i àrabs amb ganes de shopping ha elevat el mercat més elitista a estar en primera línia de vendes. El luxe no entén de crisis econòmiques i els moviments comercials no es detenen. Un panorama que poc s’acosta al de fa 15 anys, quan els bancs i els comerços històrics encara guanyaven la partida.\nEl desembarc de totes aquestes noves firmes aporta un gran valor a la marca Barcelona. I és que a prestigi no hi ha qui guanyi al nostre carrer preferit ¿tindrà alguna cosa a veure Passeigdegracia.com en tot això?


El radar de Sarrià: Els piquets\nAmb la vaga passa com amb les eleccions, que a tothom li ha anat molt bé. La Vaga: Un èxit! L'èxit d'una vaga s'assoleix quan s'assoleixen els objectius. La convocatòria pot haver estat un èxit, segons es miri, però si no aconsegueixen resultats pragmàtics, és un fracàs. I ho serà. El que hauran conseguit és estalviar uns quants sous a les empreses. Per cert, els sindicalistes alliberats, feien vaga o eren esquirols? Miquel, perdona, ja et deixaré tranquil uns quants dies.\n30 de setembre de 2010, a les 11:11\nAHIR EN EL BARRI DE SAN ANTONI,ELS ANTI-SISTEMA,ERAN REBUTS PELS PIQUET-SINDICALS,AMB "BRAVOS COMPAÑEROS" QUANT AMB ELS SEUS GOSSOS VAN ENTRAR EN PLAN "DESTROYER" A LES CARPAS QUE FAN DE MERCAT,VA SER ESGARRIFOS....I ARA VINGA DIR QUE NO I TENEN RES A VEURE....\n30 de setembre de 2010, a les 13:19\nTrobo molt encertat el que dius en el teu post d’avui. La única cosa a comentar, i només de passada, és que pot ser no cal modificar les lleis, si s’aplica amb rigor les que ja hi ha. Si una persona fora del context de una vaga crema un vehicle de la policia o de una altre persona, o es carrega els aparadors de les botigues a ben segur que tractaran d’enxampar-lo i li aplicaran el codi penal. Si, fora del context de una vaga, a un grup de persones que impedeixen a altres de forma violenta fer el que volen fer, probablement si la policia els veu els aplicaran també el codi penal. Si fora del context de una manifestació de caire polític, sindical esportiu etc.... un grup de persones decideix tallar la Gran Via de Barcelona, a ben segur que alguna cosa farà la policia per evitar-ho.\nPer tant a mi em sembla que si comencéssim per aplicar aquelles lleis que ja tenim altre gall ens cantaria. Però malauradament hi ha excepcions a les lleis que s’han permès durant molt temps, sobre tot en el que fa referència a la pretesa defensa dels drets impulsades per les esquerres, o per grups esportius victoriosos. No ho hauríem de haver permès mai, des del primer dia.\n30 de setembre de 2010, a les 13:23\nEls sindicalistes alliberats que van fer de piquets al matí i van anar a la mani de la tarda no poden pas dir que van fer vaga. No crec pas que els descomptin res a la nòmina.\nTambé penso que ambdós grups anaven bastant d’acord tot i fer veure que no es coneixien.\nBen vist, però el fotut és que els que manen a la policia en el fons veuen amb bons ulls els anti-sistema i els okupes. Però això ja se sabia abans de ser nomenats, així que la culpa potser és de qui els va nomenar. O sense el potser.\n30 de setembre de 2010, a les 22:50\nQuina merda de país, quina merda.\n2 d’octubre de 2010, a les 0:09


About: Diaris de Vampirs\nDiaris de Vampirs (en anglès The Vampire Diaries) és una sèrie de televisió americana de ficció desenvolupada per Kevin Williamson, basada en la novel·la The Vampire Diaries de L. J. Smith. La sèrie segueix la vida d'Elena Gilbert (Nina Dobrev), que s'enamora d'un vampir Stefan Salvatore (Paul Wesley), que es troba en un triangle amorós amb el germà, Damon Salvatore (Ian Somerhalder), germans perseguits pel seu passat amb Katherine Pierce (Nina Dobrev també l'interpreta). La sèrie té lloc al poble fictici de Mystic Falls, Virginia. Quan Diaris de Vampirs es va estrenar a The CW Television Network el 10 de setembre de 2009, va atreure la major audiència de qualsevol sèrie, ja que la xarxa va començar el 2006. Als Països Catalans es pot veure la sèrie en català a través dels canals de Televisió de Catalunya: TV3 i el Canal 3XL i en castellà en el canal de pagament TNT. (ca)\nDiaris de Vampirs (en anglès The Vampire Diaries) és una sèrie de televisió americana de ficció desenvolupada per Kevin Williamson, basada en la novel·la The Vampire Diaries de L. J. Smith. La sèrie segueix la vida d'Elena Gilbert (Nina Dobrev), que s'enamora d'un vampir Stefan Salvatore (Paul Wesley), que es troba en un triangle amorós amb el germà, Damon Salvatore (Ian Somerhalder), germans perseguits pel seu passat amb Katherine Pierce (Nina Dobrev també l'interpreta). La sèrie té lloc al poble fictici de Mystic Falls, Virginia. (ca)\nDiaris de Vampirs (ca)\nfreebase:Diaris de Vampirs


Escola concertada - Escola Nausica\nAgenda 21 – Escola Sostenible\nAprenentatge a l’exterior\nAtenció mèdica escolar\nCasalet i casal d’estiu\nEducació en anglès\nEscola activa a Sant Gervasi\nL’Escola fa 80 anys!\nL’Escola i el Barri de Sant Gervasi\nOrientacions sanitàries escolars\nPortes Obertes de l’Escola Nausica\nSecretaria sempre oberta\nSostenibilitat, ciència i tecnologia\nNauisca és una escola concertada on el seu finançament està dividit en dues parts. La primera part és la subvenció per part de l’Estat. Per altra banda, els diners que aporten les famílies dels nens que estudien a l’escola. Aquest finançament mixt permet tenir una major llibertat en la gestió dels recursos econòmics per a oferir una millor educació.\nL’educació concertada és el terme mitjà entre l’educació pública i privada. Fet que afavoreix que Nausica sigui una escola oberta a tothom, però amb la possibilitat d’oferir un ensenyament més individualitzat que sigui beneficiós i favorable per poder reforçar les mancances de cadascun dels nostres alumnes i tendre la mà en el procés de creixement i evolució educatiu i personal.\nNausica forma part dels centres educatius concertats situats al districte de Sant Gervasi. Escola Nausica és escola concertada amb diversos serveis\nL’escola col·labora en la publicació del conte “Àvia, on aniràs quan et moris?”\nPeríode de vacances de l’Escola\nInscripcions al servei de menjador – curs 2021/22\nAvaluació E.P. 6è – Competències Bàsiques


Protesta contra CCOO i UGT - VilaWeb\nDivendres 13.01.2012 00:20\nUna convocatòria a través d'Internet contra els sindicats majoritaris reuneix una cinquantena de persones davant la seva seu.\nAhir dijous a la tarda, mig centenar de persones es van manifestar davant les seus de CCOO i UGT en protesta per les negociacions que aquets dos sindicats mantenen amb la patronal i el govern central. La convocatòria es va fer a través de les xarxes socials i es va dur a terme simultàniament a diferents ciutats de l’estat espanyol.\nLa protesta va sorgir arran de les negociacions que estan mantenint CCOO i UGT amb els representants d’entitats patronals i el govern de dur a terme una nova reforma laboral. Concretament la iniciativa va aparèixer en el bloc “CCOO y UGT sindicatos del poder” que denuncia el paper d’aquestes organitzacions sindicals, els acusa d’estar venent els treballadors i de ser i funcionar com “una empresa que té la feina de difondre el missatge de la CEOE, amb el propòsit d’apaivagar al poble”. La convocatoria emplaçava a manifestar-se davant la seva d’aquests sindicats i es va dur a terme a la mateixa hora a diverses ciutats com Barcelona, Girona, Lleida, Madrid i Màlaga.\nA Sabadell la convocatòria va ser seguida pel moviment dels indignats i els sindicats CGT i CNT. Aquesta darrera organització va acudir amb gran part dels seus afiliats equipats amb pancartes, banderes i megàfons, tot i que un dels seus membres va assegurar a Vilaweb Sabadell que únicament es feien ressò “d’una convocatòria que existeix a moltes més ciutats”.\nD’aquesta manera a les sis de la tarda varies desenes de persones es van concentrar davant la seu d’aquests dos sindicats situada a la Rambla. La convocatòria va aplegar gent de diverses edats i procedències que van fer sentir la seva veu contra el paper que estan jugant les dues organitzacions en les negociacions amb el govern, però també en diversos conflictes laborals que hi ha hagut al Vallès.\nAldarulls a les portes de les seus\nDurant la concentració davant l’entrada de l’edifici dels sindicats, varis membres de CCOO y UGT van reaccionar a les acusacions dels manifestants provocant uns minuts de tensió amb insults i empentes fins que alguns dels presents van poder separar els exaltats. La protesta va durar una hora en la que es van anar repetint diferents lemes contra les dues centrals sindicals.\nAl finalitzar la concentració, tres afiliats a la CNT que havien estat a la protesta van ser retinguts pel cos dels Mossos d’Esquadra a l’alçada del Passeig Manresa durant uns quinze minuts. Els agents els van identificar i posteriorment els van alliberar sense més conseqüències.


16/17 el Port-la Creu-codolla dels auelos-el Port (Ana Tolsá 1batA) рута - Casa Lloma Rasa, Valencia (España)- GPS track\npješačenje po planinama (pješačenje po planinama руте у Spain → Valencian Community → Casa Lloma Rasa )\n16/17 el Port-la Creu-codolla dels auelos-el Port (Ana Tolsá 1batA)\n5.336 766 2731\nБрој тачака 1151\nFigurols y Cruz (circular) (pješačenje po planinama)\nAlt de Figuerola (pješačenje po planinama)\nclaconcepcion1bat Сва права задржана\nПогледана 257 пут(a), скинута са сервера 0 пут(a)\nблизу Casa Lloma Rasa, Valencia (España)\nLa ruta comença en el corral del Port. Per començar hem pujat una gran pendent prou llarga, la resta de la ruta era camí de pedra i arena o sendes amb pedres soltes. Com que són sendes i camins per muntanya, no hi ha cap Font, per tant hi ha que agafar molta aigua. També cal dur unes sabates amb bona sola perquè quasi tot el camí anem xafant pedres grans.\nNosaltres hem esmorzat a l'ombra d'un pi en unes pedres per poder asseure's. Aquesta ruta és molt bonica perquè camines pel terme d'Ontinyent, moixent i Fontanars i mentre camines sents les campanes de bous mansos que pasturen pels bancals. Hi ha unes vistes molt bones ja que aconseguim una gran altura. Com és un terme on es pot caçar, durant la ruta`podem veure i sentir a perdius.\nJo recomane aquesta ruta per a fer-la en familia ja que no és molt dura, a excepció dels primers dos kilòmetres. No passa cap cotxe, sols persones caminant, en bicicleta o en moto, aleshores és més còmode.\nI did this trail with claconcepcion1bat\nAsk claconcepcion1bat to add you as a trail buddy on this trail


Almenys 25 morts en l´atemptat contra una església copta egípcia - Empordà\nAlmenys 25 morts en l'atemptat contra una església copta egípcia\nNou atac contra la minoria cristiana del país\nEFE 09.04.2017 | 13:09\nAlmenys 25 persones van morir i més de 40 van resultar ferides per l'explosió d'una bomba dins d'una església a la ciutat egípcia de Tanta, situada a 120 quilòmetres al nord del Caire, van informar fonts de seguretat i del ministeri de Sanitat.\nL'explosió va sorprendre als fidels dins del temple coincidint amb les celebracions del Diumenge de Rams, que marca el començament de la Setmana Santa.\n„ Harry Fear (@harryfear) 9 de abril de 2017\nEn declaracions a la televisió privada On Tv, el primer ministre egipci, Sherif Ismael, va condemnar l'atemptat i va mostrar la determinació del Govern d'acabar amb el terrorisme al país.\n"Es tracta d'un acte terrorista , però eradicarem el terrorisme d'Egipte i tenim la determinació per acabar amb els grups terroristes", va dir el primer ministre.\nLa minoria cristiana copta celebra avui a Egipte el Diumenge de Rams, que marca el començament de la Setmana Santa.\nSegons van indicar fonts de seguretat i de Protecció Civil, la Policia ha acordonat la zona, mentre un equip d'artificiers ha arribat al lloc per buscar altres possibles artefactes.\nAquest atemptat es produeix 20 dies abans de la visita del papa Francesc, que té previst desplaçar-se a Egipte els propers 28 i 29 d'abril en el seu primer viatge a Orient Mitjà.\nEl passat 11 de desembre, 28 fidels de la minoria cristiana copta van morir en un atemptat perpetrat per un suïcida contra una església situada al costat de la catedral del Caire, al barri d'Al Abasiya.\nLa Fiscalia demana una multa de 19.200 euros per a Toni Albà per uns tuits contra la policia i la jutge Lamela.\nL'Audiència Nacional descarta investigar per terrorisme dos membres dels CDR.\nCasado diu que a Catalunya hi ha «violència, confrontació als carrers i persecució dels que pensen diferent».


L'ètica a ASPID | ASPID\nASPID en l’any 2005 va ser pionera entre les organitzacions socials catalanes en aprovar el primer Codi Ètic de l’organització, i constituir el Comitè Ètic d’ASPID.\n"L’entitat ha treballat per a implementar un model d’ètica dins l’organització que estigui present en tota l’activitat corporativa i assistencial de l’entitat, amb la finalitat de consolidar els valors que ens orienten i ens guien en la nostra tasca social i d’acord amb la nostra missió i objectius fundacionals."\nCodi ètic d’ASPID – Comitè d’Ètica\nL’any 2020 l’Assemblea General de Socis/es de l’entitat va aprovar la revisió del nou Codi ètic de l’organització, en el que es defineixen els nostres principis ètics. Aquests ens orienten en la nostra pràctica assistencial i en el funcionament intern corporatiu, i estan presents en tota l’organització:\nEl Comitè Ètic d’ASPID és un òrgan de decisió i arbitratge, privat i independent, encarregat de resoldre els escrits, contenciosos, conflictes i qualsevol altre acte elevat a l’esmentat Comitè que vetlla pel compliment dels principis i criteris d'ètica de l’Associació ASPID.\nEspai Reflexió Ètica\nÉs l'espai consultiu de caràcter multidisciplinari per a l’anàlisi, formació i assessorament sobre qüestions ètiques, estant al servei de tota la comunitat que forma part de l’entitat (persones associades, usuaris/es dels serveis, voluntaris/es, professionals i familiars) per tal de contribuir en la millora de la qualitat assistencial.\nFomentar la formació i la reflexió ètica en la intervenció professional de l’organització.\nAnalitzar i revisar els protocols assistencials de l’entitat des d’una perspectiva ètica.\nAjudar a analitzar casos, assessorar i facilitar mitjançant el mètode deliberatiu interdisciplinari la presa de decisions en situacions de conflicte ètic entre les persones implicades en l’àmbit assistencial de l’organització.\nFes la teva consulta a l'Espai de Reflexió Ética:\nQuina és la seva relació amb els serveis d'aspid? *\nProfessional de l'entitat\nUsuari/a d'algun dels serveis d'aspid\nFamiliar d'usuari/a d'algun dels serveis d'aspid\nExposició del motiu de consulta ( Conflicte étic en la intervenció assistencial) *\n20201210_CodiEticASPID.pdf 232.76 Kbytes 15-12-2021 16:29 202111ReglamentEspaiReflexioEtica_ASPID.pdf 119.78 Kbytes 15-12-2021 16:28


Casa / vil·la de 201m² en venda a Tarragona Ciutat\nCasa / vil·la en excel·lents condicions de 4 dormitoris amb 78m² de jardí en venda a Tarragona Ciutat\nAquesta propietat forma part de TAR33056 Cases / Vil·les, Tarragona Ciutat, Tarragona. Veure més detalls sobre aquesta promoció i cadascuna de les seves propietats\nBonica casa adossada d´obra nova amb 4 dormitoris, garatge, jardí i terrassa en venda en una promoció amb piscina a la zona de Tarragona 2.\nLucas Fox presenta aquesta promoció d´obra nova de cinc úniques i exclusives cases a la ciutat de Tarragona. Situades a l'avinguda Josep Gramunt i Subiela a la zona de Tarragona 2 i proper al Col·legi Pax.\nEl "Residencial TGN2" està ubicat en una zona molt tranquil·la i cèntrica sense renunciar a la Ciutat, amb zones verdes i parcs al voltant i, amb tots els serveis a pocs minuts a peu; zones esportives, escoles, universitat, centre mèdic o supermercats,\nAquesta ubicació privilegiada permet gaudir de la tranquil·litat amb els seus i aprofitar tots els serveis i comunicacions a pocs minuts de la ciutat de Tarragona.\nEl "Residencial TGN2" ha estat dissenyat amb una alta eficiència energètica “A” per a casa seva, que ofereixen espais molt lluminosos i funcionals, amb estades principals exteriors i, amb finestres o terrassa, amb vistes a la muntanya, a les zones enjardinades i la ciutat de Tarragona. Cadascuna de les cases disposa de jardí privat des de 70m2.\nLa casa es distribueix en quatre plantes. Totes les plantes disposen d'un espai preparat per si, en un futur, es vol instal·lar un ascensor.\nEn entrar a la vivenda, hi trobem el rebedor, un lavabo amb dutxa i un armari de neteja on se situa la rentadora. Tot seguit, arribem a l'ampli saló-menjador i cuina office, amb grans finestrals que donen sortida al jardí privat.\nEl mobiliari d´alta qualitat de la cuina es complementa amb tots els electrodomèstics inclosos.\nA la planta superior s'accedeix a la zona dels dormitoris pujant unes escales flotants de disseny. Consta de quatre dormitoris, inclòs el dormitori principal, en format suite amb balcó i un bany. Dels altres tres dormitoris, dos són dobles. En aquesta planta també hi ha un altre bany amb dutxa.\nSegüent per les escales flotants s´accedeix a la coberta amb una gran terrassa solàrium amb vistes a la ciutat de Tarragona.\nLa planta semi soterrani ens dóna accés al garatge privat per a 2 vehicles, zona demmagatzematge ia més duna altra sala polivalent amb llum natural.\nA més, la promoció posa a la disposició dels seus residents un gran jardí comunitari amb piscina. El lliurament està previst per a final del present any 2022.\nSol·licita més informació al nostre Property Lounge de Rambla Vella 6.\n*Les característiques, les imatges renderitzades i les dades aportades, són merament descriptives i podrien variar d'acord amb decisions facultatives, per tant, no suposen cap obligació contractual.\nSala polivalent al soterrani\nEnvans en placa pladur\nPaviment ceràmic al soterrani, planta baixa i terrasses i, laminat a planta primera.\nGespa artificial al jardí\nAïllament sistema SATE\nPortes interiors lacades\nFusteria exterior en alumini tèrmic i vidre amb càmera\nMobiliari cuina alta qualitat amb sobres i aplacat a Neotlith\nBanys amb revestiment ceràmic i sanitaris Roca\nClimatització i aigua sanitària per aerotèrmia\nDormitori principal amb bany privat i sortida al balcó\nUbicada en una zona residencial molt tranquil·la i cèntrica, amb diverses zones verdes i parcs al voltant i, amb tots els serveis a pocs minuts; zones esportives, escoles, universitats, centres mèdics, supermercats, centres comercials... Aquesta situació privilegiada permet gaudir de la tranquil·litat de les zones apartades del nucli antic i aprofitar tots els serveis i comunicacions a pocs minuts.\nCasa / vil·la de 218m² en venda a Tarragona Ciutat\nCasa / vil·la de 276m² en venda a Tarragona Ciutat


Associació de Veïns de Sarrià: Sant Jordi a Sarrià\nSant Jordi a Sarrià\nSe’ns han adreçat alguns veïns preguntant quina seria l’activitat que la nostra associació organitzarà el proper cap de setmana, per la diada de Sant Jordi. Sense que se’ns hagin donat unes explicacions prou convincents, lamentem informar que l’ajuntament ens va denegar el permís per fer l’acte cultural i festiu que la nostra vocalia de cultura havia previst organitzar per Sant Jordi, un acte que era, alhora, un recordatori amable i reivindicatiu sobre la construcció de la necessària biblioteca municipal de Sarrià que fa tants anys que les forces vives del barri estan demanant.\nA Sarrià es faran molts actes per Sant Jordi i, si hi voleu participar, us convidem a consultar els programes d’altres associacions del barri, tot confiant que l’any vinent l’Associació de Veïns de Sarrià tornarà a estar entre les entitats sarrianenques que, per la diada de Sant Jordi, tenen una participació activa i pública al barri.\nÚLTIMA HORA (dijous 20 d'abril): des de l'ajuntament (districte) se'ns ha comunicat via telefònica que finalment s'ha decidit concedir-nos el permís per poder instal·lar una taula de l'associació el dia de Sant Jordi. Esperem, doncs, poder-vos saludar personalment el diumenge dia 23 d'abril, a la plaça de Sarrià, des de les 10 fins a les 14 h.\nPublicat per Miquel Saumell a 14:21


espaifotografic | Pel·lícules Kodak Portra 400 de regal!\nPel·lícules Kodak Portra 400 de regal!\nJoan López — Dimarts, 8 de març de 2011 @ 8:00\nQui diu que la pel·lícula és morta? Qui és que ha postulat que la fotografia química ja és cosa del passat? Doncs fos qui fos, es diria que anava força errat. O això és el que volen demostrar la gent del British Journal of Photography i Kodak. Que vol dir tot això? Anem a pams…\nComencem per explicar que el passat setembre de 2010 va presentar una nova pel·lícula negativa en color, la Kodak Professional Portra 400, que ha de substituir gradualment les anteriors Portra 400NC i 400VC. Que té d’especial aquesta nova pel·lícula, a banda de l’atreviment que aparentment suposa el desenvolupament d’un nou film en plena era digital? Doncs sembla ser que garanteix una reproducció extremament fidel dels colors, especialment dels tons de pell. A més, segons el fabricant, és la pel·lícula negativa en color de 400ASA amb el gra més petit del mercat. Això i l’especialment estudiada estructura de la seva emulsió la fan idònia per ser escannejada. Com que a Kodak no estan per bromes, la Portra 400 és disponible en un ampli ventall de formats: 35mm, 120/220 i 9×12.\nPerò la cosa no acaba aquí! Resulta que, no prou contents amb haver presentat aquesta nova pel·lícula, el mes passat Kodak en va presentar un altre: la Kodak Professional PORTRA 160. Pel que sembla, com la seva germana Portra 400, mostra un gra mes fi que qualsevol de les seves competidores, excel·lent reproducció del color i tons de pell i una molt generosa latitud. Segons Kodak, els resultats obtinguts amb aquesta pel·lícula són de tal qualitat que no és precís tractament digital posterior, un cop escannejada.\nEn els darrers temps han desaparegut pel·lícules que ens eren ben familiars als que hem fet servir provetes i termòmetre abans que el ratolí, com la Professional PLUS-X 120, o algunes inclús mítiques, com la Kodachrome. Altres aguanten, però més amenaçades que el goril·la de muntanya, com les Fujifilm Neopan 400 i 1600. Però en contrapartida, alguns fabricants encara s’atreveixen a invertir en investigar i produir noves emulsions, plantant cara al domini digital a l’estil de Numancia. Quines coses!\nDe tot plegat, als aficionats ens toca treure tot el profit que puguem, que és l’avantatge de no haver-se de jugar les garrofes. Els que havíem practicat la fotografia química, encara en podem gaudir. O inclús millor, fer una mixtura formidable entre els dos mons, aquell i el digital: podem provar pel·lícules modernes, jugar amb processos de revelat alternatiu i finalment, digitalitzar les fotografies amb un escànner i extreure’n el màxim rendiment amb les eines d’edició digital. Genial! Els que mai han tingut contacte amb el món de la fotografia tangible i no instantània, si tenen la curiositat, no els ha de costar gaire fer-hi una capbussada. Ànims!\nA que treu cap tot aquest embolic? Doncs al final només us volia dir que, si us ve de gust, podeu provar la Kodak Professional Protra 400 sense gastar cap diner. Com gairebé he començat dient al principi d’aquesta parrafada, el British Journal of Photography i Kodak sortegen 100 rotlles de la citada pel·lícula. Només cal contestar tres preguntes, enviant les repostes per email a bjp.news@bjphoto.co.uk abans del 16 de març, i complir la condició de ser seguidor (fan) de la pàgina de BJP a Facebook. Per si us animeu a participar, eus aquí les preguntetes traduïdes:\nQuines dos populars pel·lícules de Kodak han estat substituïts per la Kodak Professional Portra 400?\nDe quina línia de pel·lícules cinematogràfiques ha pres Kodak la tecnologia per produir la seva nova pel·lícula Professional Portra 400 film?\nEn quins formats és disponible la pel·lícula Kodak’s Professional Portra 400?\nCom podeu veure, això de que la pel·lícula és morta… I un bé negre! No enterreu l’avia que encara belluga!\n← Concurs Mensual EF març ’11\nFotògrafs del foc →\nSaber mirar: taller de fotografia amb Pep Bonet\nWorld Press Photo '08\nMemòria fotogràfica: l'arxiu de Centelles al “30 minuts”\nPelengmania: amb mirada de besuc\nConcurs Fotogràfic Maresme Turisme\nXXIIe Concurs de Fotografia Naturalista de Girona\nPremis Pulitzer de fotografia 2008\n9 comentaris a “Pel·lícules Kodak Portra 400 de regal!”\nDimarts, 8 de març de 2011 a les 14:32\nPenso que en Bicimann fa un diagnòstic ben encertat. Una part de genuïnament interessats i un altre part de gent que s’apunta a una moda molona més (LOMO?).\nJo també crec que hi ha un cert ressorgiment de la fotografia química -pura o complementada amb tècnica digital-, però tinc la sensació que aquest moviment no té la mateixa intensitat a tot arreu. Per exemple, al Japó la cosa sembla que va bastant forta. Jo diria que aquí no tant.\nEn qualsevol cas, obviant qualsevol consideració nostàlgica-casposa, penso que fer un tast dels procediments tradicionals (o inclús antics) pot ser una molt bona experiència pels que no ho han conegut, una manera de contemplar la fotografia amb un esquema mental diferent, un altre estil de treball més reposat que el digital (força dominat per la impulsivitat i el rebuig automàtic dels errors, sense marge per la reflexió).\nDimarts, 8 de març de 2011 a les 15:08\nAixò que apuntes en tu últim paràgraf, Joan, em sembla molt interessant. Els que no hem conegut, o millor dit els que abans de l’era digital fèiem diapositives i algun carret, el que avui podríem anomenar “a nivell usuari” veiem amb interès tot aquest procés. Avui amb la tranquil.litat que dóna l’edat i l’experiència que es va adquirint a poc a poc gràcies al digital sentim el regustet amarg de no haver gaudit d’aquest “pensar abans de disparar” i aquest esquema mental diferent del que parlaves. Jo imagino que el digital ja ens va bé als que tenint el temps pràcticament copat per les obligacions i no ens podem permetre el “luxe” de gaudir en la seva justa mesura del químic. És com l’assignatura pendent que sempre hi és … pendent. Que llàstima!\nParlo en plural perquè crec que hi ha molts en mi mateixa tessitura\nDimarts, 8 de març de 2011 a les 16:03\nPenso que a la llarga serà com diu en Biciman, una moda, la tendència es al digital, es imparable i a nivell usuari insuperable i totes les avantatges que se li vulguin trobar.\nAixò es cert i encara que pugui produir-se el fet de buscar potser el punt que no s’hi troba en el digital, tard o d’hora el procés analògic sinó mort, quedarà com una tècnica alternativa.\nPotser si que això de tornar a l’analògic alguns ho faran per esnobisme, però segur que hi ha qui ho farà per raons més intimes.\nJo mateix no ho he descartat mai i ara hem torna a picar el cuquet seriosament. I en tot això hi ha una cosa certa i que per mi és el més important, jo no “disfruto” com abans i m’agradaria tornar a sentir aquell puntet… que el digital no em dona. (per mi, es clar)\nDimarts, 8 de març de 2011 a les 18:50\nUna dada objectiva que no desmenteix res del que esteu dient de si és una moda o no: Acabo de parlar amb el laboratori Còpia (per coses personals) i en la conversa ha sortit el tema i m’han dit que estan revelant negatiu molt més que fa un temps i que els clients demanen “revelar i escanejar” enlloc de “revelar i contactes”\nPersonalment no crec que em plantegi el fotoquímic com a moda sino com a un procés de fa un cert temps. No em sentia còmode i anava deixant anar comentaris aïllats fins que un bon dia em vaig retrobar amb “la llum” després de Fotogenio’10. És com un manera de retrobar-me amb l’ofici, el mateix ofici que transpirava en Joan Vehí i que em va tocar la fibra… i si no hi ha més remei, intentar aferrar-me a les paraules de l’entrevista amb el Momeñe quan diu: “llegar a sentir que una 5D pueda ser una cámara de placas”. Abans de treure la pols a la meva càmera de plaques ho vaig intentar amb la D700, i no hi vaig aconseguir…


'The Wall of Shadows' guanya el premi FEEC a la millor fotografia del 38è Festival BBVA de Cinema de Muntanya de Torelló - FEEC - Federació d'Entitats Excursionistes de Catalunya\nFoto: Festival Cinema de Muntanya de Torelló\nNotícies - 30/01/2021\n‘The Wall of Shadows’ guanya el premi FEEC a la millor fotografia del 38è Festival BBVA de Cinema de Muntanya de Torelló\nLa producció ‘The Wall of Shadows’, de la realitzadora polonesa Eliza Kubarska, ha estat guardonada amb el premi FEEC a la millor fotografia del 38è Festival BBVA de Cinema de Muntanya de Torelló. El muntatge planteja un dilema a una parella de sherpes: acceptar o no l’oferta d’un grup d’alpinistes occidentals que volen escalar una muntanya sagrada i necessiten pagar la carrera dels seus fills. La brillant producció també ha estat reconeguda amb el premi Quadpack Foundation al millor film de cultura.\nUn jove professor iranià tanca la porta de l’aula per viatjar amb un grup de nòmades i seguir fent classe als més petits durant la transhumància. Aquest és el punt de partida d’Iran: teaching among the nomads, la gran vencedora d’aquest Festival. La pel·lícula que signa el francès Louis Meunier s’ha endut el Gran Premi Vila de Torelló i Flor de Neu d’Or d’aquesta edició.\nRodat a la serra de Zagros, el documental retrata la passió i el sacrifici de les famílies que encara traslladen a peu els seus ramats per trobar pastures verdes. El jurat d’aquesta edició ha guardonat el film “per haver fet un homenatge a la transhumància i a la pedagogia” a través del seu protagonista, el professor Hoomayun. A més, afegeix, la pel·lícula “posa en valor un estil de vida que desapareix basat en l’esforç i la superació”.\nEl segon guardó de la 38a edició ha estat pel muntatge Cholitas. Els directors espanyols Jaime Murciego i Pablo Iraburu han guanyat el premi BBVA i Flor de Neu de Plata a la millor pel·lícula de muntanya, en la qual dones indígenes bolivianes es proposen escalar la muntanya més alta d’Amèrica, l’Aconcagua. “És un film profundament humà, empoderador i universal”, remarca el jurat que destaca la qualitat del relat cinematogràfic.\nEl realitzador eslovè, Pavol Barabas, ha tornat al Festival amb una doble aposta i marxa amb les mans plenes: Everest – The Hard Way ha guanyat el premi F.E.D.M.E. especial del jurat “per haver recollit l’èpica de la muntanya dels anys 80 i per l’esforç de revisar un passat dolorós i dur de vivències personals, amb molta cura i honestedat”. Salto is the King és l’altre film que porta la firma de Barabas i que s’ha endut el reconeixement a la millor pel·lícula d’esports de muntanya amb el premi Grandvalira. El muntatge mostra el descens de les cascades més altes del món.\nD’altra banda, la producció The Wall of Shadows, de la realitzadora polonesa Eliza Kubarska, ha guanyat dos guardons: el premi Quadpack Foundation al millor film de cultura de muntanya i el premi FEEC a la millor fotografia. El muntatge planteja un dilema a una parella de sherpes: acceptar o no l’oferta d’un grup d’alpinistes occidentals que volen escalar una muntanya sagrada i necessiten pagar la carrera dels seus fills.\nEl premi Boreal al millor guió és per a Ocean to Sky. El director autralià Michael Dillon, que l’any 1992 va signar la pel·lícula més premiada de la història del cinema de muntanya –Everest – Sea to Summit– i que aleshores va guanyar el Gran Premi del Festival, no ha perdut de vista el sostre del món. Aquesta vegada ha relatat com Edmund Hillary va fer un viatge en barca i a peu pel riu Ganges, des de la desembocadura fins a l’Himàlaia.\nMalgrat que aquesta vegada no ha estat per votació popular degut a la pandèmia, el premi Cervesa del Montseny continua reconeixent les millors produccions de la secció +Xtrem. En aquesta edició se l’ha endut la francesa Made in voyage, de Wiley Kaupas i Joey Schusler, a través d’un viatge amb un antic bus escolar. Per últim, Kinnaur Himalaya, de l’italià Emanuele Confortin, ha guanyat el premi Mountain Wilderness per haver estat el film que millor ressalta la defensa dels espais naturals.\nEl Festival acaba aquest diumenge, però ja està disponible a la plataforma online.torellomountainfilm.cat un abonament especial amb totes les pel·lícules guardonades que es podrà comprar fins al 7 de febrer.


UManresa i la Fundació Antigues Caixes Catalanes aposten per la professionalització dels gestors de fundacions i associacions oferint un postgrau especialitzat | Mitjans de Comunicació FUB\n← La FUB i la Fundació Joviat ofereixen una experiència preuniversitària a alumnes de Batxillerat i de CFGS\nLa quinzena edició dels Premis UManresa a treballs de recerca de batxillerat s’atorguen a estudiants de Lleida, Tortosa i Esparreguera →\nManresa, 17 de maig de 2016 La Fundació Universitària del Bages (FUB) i la Fundació Antigues Caixes Catalanes (FACC) han signat un conveni de col·laboració que té com a principal finalitat ajudar a la professionalització en la gestió d’associacions i fundacions. Amb aquesta finalitat, el Centre Internacional del Formació Contínua del Campus Manresa de la UVic-UCC, amb la col·laboració de la Fundació, posaran en marxa, a partir del curs 2016-2017, un diploma de Postgrau en Gestió de Fundacions i Associacions, adreçat principalment a persones i professionals del territori que treballin en aquest àmbit i que, a través de la seva professionalització contribueixin al seu desenvolupament, però també a persones que vulguin orientar la seva carrera professional en aquest sector . Per facilitar l’accés a aquesta formació, la Fundació Antigues Caixes Catalanes concedirà 10 beques de 1.250 euros.\nEl programa del Postgrau inclourà formació dels àmbits del tercer sector, en matèria de gestió i governança i sobre gestió econòmica, estratègica, de persones, de comunicació, de captació de fons i d’innovació. Durant el postgrau, l’alumnat haurà de realitzar un treball de final de postgrau. La formació, de 180 hores de durada, s’impartirà entre els mesos d’octubre de 2016 i el juny de 2017.\nLa formació que s’oferirà a l’alumnat del Postgrau té com a objectius que els gestors d’entitats del tercer sector s’apoderin per prendre decisions, posar en valor la tasca que duen a terme associacions i fundacions, contribuir a la millora contínua de la seva activitat i reflexionar sobre situacions concretes per resoldre-les de forma participativa, a més de divulgar casos d’èxit i de bones pràctiques del sector.\nEls continguts que s’impartiran inclouen una introducció a les característiques del tercer sector, en general, i més concretament sobre les de fundacions i associacions. Pel que fa a la gestió, s’abordaran qüestions com la missió i els valors, la participació i la presa de decisions i com organitzar contextos que ajudin a prendre-les. En l’àmbit econòmic, el Postgrau tractarà sobre fiscalitat i elaboració de comptes anuals. El mòdul dedicat a la gestió estratègica es concentrarà en l’elaboració de plans estratègics, en lideratge i processos de canvi i en establir polítiques d’aliances entre els sectors públics i privats. Un altre dels eixos formatius serà el de la gestió de persones, que estudiarà tant el patronat, com els socis, el personal laboral, voluntaris i receptors dels serveis; el desenvolupament i la formació de les persones; i la gestió de conflictes. La gestió de la comunicació forma part també del contingut del Postgrau, tant la interna com l’externa, així com l’elaboració de campanyes i de plans de comunicació i el branding a través de xarxes socials. El setè mòdul es dedicarà a la gestió de captació de fons a través del fundraising, de la sensibilització i de les tècniques de captació de fons. Finalment, el Postgrau es completarà amb un apartat dedicat a la gestió de la innovació, a la recerca i l’emprenedoria.\nLa Fundació Antigues Caixes Catalanes ha dissenyat un programa específic per tal que els professionals interessats en aquesta formació no deixin d’accedir-hi per motius econòmics i així puguin potenciar la seva capacitat per fer créixer encara més l’activitat que fan. La millora en la formació d’aquests professionals ha de permetre a les associacions i fundacions desenvolupar la seva missió al territori de forma més òptima i eficient.\nEl programa Beques FACC per a la Gestió de Fundacions i Associacions s’adreça a directius o tècnics superiors amb funcions de decisió en fundacions o associacions que tinguin seu o delegació a Catalunya i que realitzin alguna activitat cultural, assistencial, educativa i/o mediambiental. Els candidats a les beques han de tenir formació universitària.\nL’import de les 10 beques que es concediran directament a les entitats és de 1.250 euros, que representen pràcticament un 50% de l’import total de la matrícula. La sol·licitud de la beca s’ha de fer a través de les fundacions i associacions abans del 10 de juliol del 2016, coincidint amb el període de matriculació al postgrau.\nLa presentació oficial del Postgrau es farà el dilluns, 6 de juny, amb una taula rodona amb la intervenció de responsables d’associacions i fundacions del Bages i de la resta de Catalunya que moderarà Maravillas Rojo sobre ‘Les fundacions i associacions com a eines de transformació social’. Rojo ha estat directora de programes d’emprenedoria social d ela Conselleria d’Empresa i Comunicació de la Generalitat, Secretària General de Treball al Ministeri de Treball i Immigració i Presidenta de BarcelonActiva. És llicenciada en Ciències Polítiques, Econòmiques i Comercials i Senior Executives, Business Administration and Management General.\nLa taula rodona es farà a la sala d’actes de l’edifici principal de la Fundació Universitària del Bages a dos quarts de sis de la tarda.\nLa Fundació Universitària del Bages és una institució privada amb vocació de servei públic que té com a objectiu principal garantir una oferta d’estudis superiors a les comarques centrals de Catalunya. La institució forma part de l’estructura federada de la Universitat de Vic-Universitat Central de Catalunya (UVic-UCC).\nDes que l’any 1990 va començar l’activitat acadèmica amb els estudis d’Infermeria, l’oferta s’ha anat ampliant i actualment també imparteix els graus de Fisioteràpia, Podologia, Logopèdia, Educació Infantil, ADE i un CFGS de Tècnic en Pròtesis Dentals. A aquesta oferta formativa cal sumar-hi tota l’oferta de postgraus i màsters que imparteix el Campus Manresa del Centre Internacional de Formació Contínua.\nLa Fundació Antigues Caixes Catalanes té com a missió continuar, potenciar i estendre l’obra cultural i social que havien fet les antigues caixes d’estavis a tot Catalunya, a través de programes culturals i socials, dirigits a promoure el progrés humà, educatiu i cultural, tot suscitant una consciència ciutadana, participativa, compartida i responsable que impliqui persones i institucions.\nAquesta activitat es realitza amb estreta relació amb altres Fundacions o institucions públiques i privades. A través d’aquestes beques, la Fundació vol donar suport a altres Fundacions/Associacions que desenvolupen la seva tasca a Catalunya.\nAquesta entrada s'ha publicat dins de Centre Internacional de Formació Contínua, General i etiquetada amb conveni, formació gestors de fundacions, gestió d'associacions, gestió de fundacions i associacions, postgrau, postgrau gestió de fundacions, professionalització gestió associacions. Afegiu a les adreces d'interès l'enllaç permanent.


Wikiloc | Ruta St. Feliu Pallerols-Mirad.Penyapeguera-St.Julià Ventós-Matabous-Medes-Les 3 Creus-Gorgs La Plana-SFP\nBTT (Rutes BTT a Espanya → Catalunya → Sant Feliu de Pallerols )\nSt. Feliu Pallerols-Mirad.Penyapeguera-St.Julià Ventós-Matabous-Medes-Les 3 Creus-Gorgs La Plana-SFP\n4.618 128 118\n6 hores 23 minuts\nVista 2673 vegades, descarregada 96 vegades\na prop de Sant Feliu de Pallerols, Catalunya (España)\nRuta curta, però exigent i d’autèntic BTT, amb tres miradors y dos gorgs amb tres salts d’aigua.\nNo feu cas del temps, doncs varem fer forces parades.\nDeixem el carrilet per pujar per darrera La Cuarenya cap al collet que mena a Sant Salvador. Aquí gaudim de mitja hora llarga de sender molt ciclable i divertit.\nArribem a L’Estanyol de baix on prenem la pista que ens mena a la “pared” anomenada La Llossa Blanca, es 1 Km de pujada continua amb rampes entre el 15 i el 25%. L’escollim per que es la millor opció per pujar al Collet de Fontpobra si volem evitar l’asfalt de la Ctra. De St. Iscle de Colltort.\nUn cop ja hem patit la Llossa Blanca, ja som a La Serra de Les Medes, però aviat la deixem direcció Fontpobra, per trams curts de pista primer i sender després. (entremig una mini trialera amb mirador a tocar de Coll Sarreia).\nA tocar del Coll de Fontpobra prenem un sender (tot fageda) que ens porta al mirador de Penyapeguera on gaudim de magnífiques vistes de Sta. Pau, l’Alta Garrotxa ...\nAcabat el sender prenem la pista que baixa del Collet de Sant Jordi i la Serra de Finestres per arribar-nos a Les Set Carreteres on ataquem una pujada curta per arribar als prats i l’ermita amagada de Sant Julià del Ventós.\nEsmorzem i baixem per pista cap a la micro-vall de Matabous / La plana. Aquí la pista es de greda volcànica i/o llossa amb trams de baixada divertits.\nLa diversió s’acaba momentàniament quan hem de remuntar pels prats i feixes també volcànics de Les Medes, la pujada no es dura però el terreny t’hi fa ser, fins arribar al cim de la carena. Som en un altre fantàstic mirador.\nResseguim la carena per pista fins a buscar el sender que ens porta a l’últim mirador del dia el de Les Tres Creus.\nAra ja toca baixar per la trialera del Boscàs (sensacional, doncs, te de tot) per enllaçar amb la pista que baixa ràpida fins al collet abans del Salt del Molí dels Murrís, on no hi baixem, doncs preferim continuar baixant per un sender fàcil que ja ens baixa cap al carrilet a tocar de Les Planes d’Hostòles.\nLa rematada final es perdre nomes 10 minuts per anar a veure els Gorgs de La Plana i de La Pedrera d’en Biel, on també hi ha una font.\nEl track només arriba fins el primer, però NO us perdeu el segon, (a tres minuts a peu, seguint el camí del petit pont de troncs) tots dos son preciosos.\nRemuntem el camí cap al carrilet, però el deixem aviat per que es massa monotona i tornem a St. Feliu per la pista de La Torre.\nFet: 3 Peps + 2 Lluïsos + Jacint + Adrià + Xevi\ntotof 7 d’oct. 2014\nHola Xevi, l'altre dia varem fer aquesta ruta i ens va agradar molt, tens raó quan dius que és curta però dura.\nPer falta de temps no varem anar als gorgs.\nXevi Molera 7 d’oct. 2014\nI que tal us va agradar?\nPersonalment trobo que tot i ser curta es xula per lo complerta que es = miradors, senders i trialeres.\nSi podeu un dia aneu a veure els gorgs son fantàstics i a 10 minuts a peu de la Ctra. Ideals també per anar-hi a passejar amb la familia.\nJo també gaudeixo molt seguint les teves rutes.\nMaariaaa 22 de set. 2018\nActualmente esta ruta no se puede hacer la mayoría de senderos ya no existen.\nDolitlejb 29 de jul. 2021\nHola Xevi, hi ha un comentari que diu que els camins ja no hi son. L'has Fet ultimament?


La Plataforma en Defensa de les Terres del Sénia demana formar part del desmantellament del Castor - Imagina Ràdio\nLa Plataforma en Defensa de les Terres del Sénia demana formar part del desmantellament del Castor\nLa Plataforma Ciutadana en Defensa de les Terres del Sénia ha demanat al Ministeri per la Transició Ecològica ser declarada com a part interessada en tot el procés de desmantellament de les instal·lacions del projecte Castor d’emmagatzematge de gas natural.\nAixí mateix, han demanat informació sobre el calendari previst per a l’inici dels treballs de desmantellament, i dels tràmits on cada administració competent ha d’intervenir, així com els terminis per fer-ho. De la mateixa manera, han sol·licitat que se’ls informi sobre el termini dels afectats pel pas del gasoducte terrestre, perquè\npuguin demanar les indemnitzacions pels danys i perjudicis causats en les seues finques, donat que en el seu dia se’ls van imposar un seguit de servituds que, ara mateix, tot i haver-se dictat ordre de tancament, ningú els ha informat de res.\nLa plataforma també ha sol·licitat un aclariment respecte de l’anunci publicat al BOE núm. 269, de data 8 de novembre de 2019, de publicació de l’acord del Consell de Ministres, de 31 d’octubre de 2019, per la qual es posava finalització a la hivernació de les instal·lacions, i s’acordava el seu desmantellament, així com el segellat i abandonament definitiu dels pous, donat que no es concreta res pel que fa a les instal·lacions terrestres, situades a Vinaròs.\nIgualment, han demanat informació sobre els costos repercutits, amb caràcter anual, en el rebut del gas d’un consumidor mitjà, perquè diuen que la població té dret de conèixer els detalls d’aquests costos.\nArticle anteriorL’Aldea adquireix el magatzem de pinsos de la Cooperativa per construir un auditori municipal\nArticle següentPosposada la moció per descatalogar el monument franquista de Tortosa


El termòmetre de les TIC: Resum de la III jornada PaperLess Sant Just Desvern\nResum de la III jornada PaperLess Sant Just Desvern\nEl passat dissabte dia 27 de febrer, més de 20 docents ens vàrem reunir a l'Institut de Sant Just Desvern per celebrar la 3ª jornada organitzada per la lllista d'eltermometretic. Des de la llista volem agrair al centre la seva disponibilitat per acollir aquest tipus de jornada i a l'Àngels Mustienes per fer-nos d'amfitriona (moltes gràcies Àngels).\nL'Artur Guillamet, de l'Institut Gili Gaya, ens va mostrar l'Aplicatiu Tutoria que facilita la gestió automatitzada de les tasques del tutor d'un centre docent, via Web.\nPosteriorment, en Francesc Maldonado, de l'Institut Pau Claris de Barcelona, ens va parlar sobre l'ús que fan al seu centre de Google Apps. A l'enllaç següent hi trobareu el mapa conceptual que ha creat i on es donen receptes interessants per fer ús de gmail, google calendar, etc.\nFinalment, en Joan de Gràcia, del projecte Linkat, ens va mostrar el programa Trivial Freezer que permet als administradors del sistema gestionar els fitxers i configuracions per mantenir-los congelats entre sessions d'usuari. La versió del programa Trivial Freezer, que es troba en estat beta, es pot trobar descarregar des de La Farga. Per consultar quines dependències fan falta, podeu consultar la wiki del projecte Linkat.\nA la part final de la jornada els centres que participen a l'1x1 varen explicar què ha suposat l'entrada al projecte i es va donar informació força interessant.\nEn Josep Mª Sardà, de l'Institut de Malgrat, ens fa al seu bloc (tecnocat) un repàs de com està el projecte de llibres digitals (1x1).\nUs deixem amb algunes fotos de la jornada que varen ser publicades en temps reals a través del twitter.\nPublicat per eltermometretic a 21:13\nSobre la “injusta ventaja” de Microsoft y la impor...


Mansarda Miro' Alghero Itàlia - Ofertes d'hotels amb els MILLORS DESCOMPTES EN LÍNIA\nVia P. Fabra snc, La Taulera, Alghero, Itàlia, 07041 - Veure al mapa\nSi el que està buscant és per un hotel ben situat a Alghero, no busqui més enllà de Mansarda Miro'. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nMansarda Miro' ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen habitació familiar, ascensor.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, nevera, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Alghero, el Mansarda Miro' és el lloc perfecte per una estimulant i emocionant escapada.\nTots els tipus de viatgers (16) Parelles (1) Viatgers en solitari (1) Famílies amb infants petits (2) Famílies amb infants grans (6) Grups (6)


Colònias AMPA amb el Circ a la Llobeta\nColònies del circ i les seves arts\nA La Llobeta, us hem preparat unes colònies per l´AMPA amb el circ i les seves disciplines com a protagonistes. Una proposta adaptada a infantil i primària perquè tots gaudeixin de les activitats a la natura.\nLa casa de La Llobeta compta amb una autèntica carpa de circ on aprendrem les arts del circ com autèntics artistes!\nEquilibris i llit elàstic\nExcursió a la Font dels Enamorats\nEspectacle final de circ\n*Activitats de piscina disponibles a partir de 1 de Juny.\nParc d’aventura sobre els arbres\nTrapezi + Teles\nExcursió i bany al gorg d’Aiguafreda*


Quatre intoxicacions lleus per consum de bolets des de principi d'any\nActualitzada 11/10/2017 a les 07:00\nEl ministeri de Salut va fer ahir un recordatori de les regles bàsiques que ha de seguir el consumidor per evitar intoxicacions per bolets, coincidint amb l’inici de la temporada. Des de principi d’any, el ministeri té constància de quatre afectats de caràcter lleu, mentre que l’any passat no n’hi va haver cap i fa dos, el 2015, els intoxicats van ser dos. L’autoritat sanitària va recordar el perill que suposa la ingesta de fongs sense saber identificar correctament les espècies comestibles de les tòxiques, que, van recordar, poden esdevenir “molt perilloses” i fins i tot mortals. El ministeri va insistir que només s’haurien de menjar aquelles espècies que es coneixen i que, davant de qualsevol dubte, el fong no s’ha de consumir. Tanmateix es recorda, quant als comestibles, que el més convenient és consumir-los ràpidament perquè no es deteriorin i fer-ho després de collir-los. Els responsables sanitaris indiquen, a més, que als primers símptomes d’una possible intoxicació, per lleus que semblin, s’ha d’acudir ràpidament al servei d’urgències perquè “l’eficàcia del tractament depèn, en bona part, de la rapidesa amb què s’actuï”. També es demana que es conservin les restes del bolet per facilitar-ne l’anàlisi.\nQuina notícia,l'autèntica ntoxicació que ja es pot considerar una epidemia es l'alcoholisme,aixo si que es una intoxicació preocupant no un dolor de panxa amb cagaleres d'uns booletees una vegada a l'any.


Apartamento Faro Sardina Gran Canaria Espanya - Ofertes d'hotels amb els MILLORS DESCOMPTES EN LÍNIA\nUrbanización Sau-Playa Canaria 7, Galdar, Gran Canaria, Espanya, 35469 - Veure al mapa\nMés informació sobre Apartamento Faro Sardina\nPer als viatgers què vulguin captar les imatges i els sons de Sardina, Apartamento Faro Sardina és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartamento Faro Sardina també ofereix moltes instal.lacions per enriquir la seva estada a Sardina. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara balcó/terrassa, aparell de televisió, reproductor de DVD/CD, cuina americana, nevera per satisfer els clients més exigents. L'hotel ofereix una excelent varietat d'instal.lacions d'oci, incloent buceig, pesca, esports d'aigua (no motoritzats). Apartamento Faro Sardina és una elecció inteligents per a viatgers a Sardina, i ofereix una estada relaxant i sense molèsties.\nCal que informeu el Apartamento Faro Sardina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 100 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.


La proposta de treball del programa CARIMED 2018-2019 tenia els següents objectius que s’han assolit satisfactòriament realitzant les tasques que es detallen a continuació:\nEstudiar la biodiversitat de les comunitats d’organismes aquàtics dels 18 punts ubicats dins de la Xarxa de Parcs Naturals de la Diputació de Barcelona (XPN) i dels 10 punts històrics i de referència del programa ECOSTRIMED (antic CARIMED). I també, estudiar com el canvi global pot afectar aquesta biodiversitat.\nPer tal d’assolir aquest objectiu es presenta en aquest informe la llista de taxons (a nivell de subfamília, gènere o grup d’espècies) capturats en 18 punts de mostreig situats dins de les zones protegides de la província de Barcelona que gestiona la Diputació de Barcelona i en els 10 rius de referència històrica on ja es feia un seguiment de la seva qualitat ecològica des del 1994 (o abans), que han estat interpretats en l’apartat de la "Riquesa total i per grups taxonòmics més representatius".\nPer estudiar si el canvi global està afectant els ecosistemes aquàtics, es presenten els resultats sobre la distribució d’efemeròpters als diferents punts d’estudi de la Xarxa de Parcs Naturals i els anàlisi detallats dels efectes en trams de riu de capçalera del Montseny, localitats especialment sensibles i amb les que s’han observat tendències interessants en els darrers anys.\nEstudiar l’estat aquàtic, hidromorfològic i fisicoquímic dels 18 punts ubicats dins de la Xarxa de Parcs Naturals de la Diputació de Barcelona (XPN) i dels 10 punts històrics i de referència del programa ECOSTRIMED i analitzar els resultats juntament amb les dades proporcionades del Programa de Seguiment de l’Agència Catalana de l’Aigua (ACA) per tenir una visió completa dels rius de la província de Barcelona.\nAquest objectiu s’ha assolit amb la recopilació de dades de les masses d’aigua addicionals proporcionades per l’ACA, juntament amb els 18 punts de mostreig dins de XPN i els 10 de referència històrica del projecte. Els resultats es presenten a la taula d'indicadors fisicoquímics i d'índexs i s'interpreten als apartats:\nAnalitzar la qualitat biològica i l'estat ecològic dels rius de la província de Barcelona (CARIMED + ACA)\nAquest objectiu s’ha assolit amb la recopilació de dades de les masses d’aigua addicionals proporcionades per l’ACA, juntament amb els 18 punts de mostreig dins de XPN i els 10 de referència històrica del projecte. Per tal d’analitzar l’estat ecològic, s’han emprat diferent indicadors biològics i hidromorfològics. Els resultats es presenten a la taula d'índexs biològics i s'interpreten als apartats\nA més, també es presenta el nou mapa comú de resultats de la qualitat biològica recollits per la ciutadania amb el Projecte Rius i amb RiuNet


Trieu Eines ▸ Numeració de capítols\nLa numeració de capítols està lligada amb els estils de paràgraf. Per defecte, els estils de paràgraf d'«Encapçalament» (de l'1 al 10) estan assignats als nombres de nivell de capítol i d'esquema corresponents. Si ho voleu, podeu assignar estils de paràgraf diferents al nivell de nombre d'esquema.\nSi voleu numerar encapçalaments, utilitzeu l'ordre de menú Eines ▸ Numeració de capítols per a assignar una numeració a un estil de paràgraf. No utilitzeu la icona Numeració de la barra d'eines Formatació.\nPer a realçar la visualització en pantalla dels nombres dels capítols i de l'esquema, trieu Visualitza ▸ Ombreigs dels camps.\nObri un diàleg on podeu guardar els paràmetres actuals per al nivell d'esquema seleccionat. A continuació, podreu carregar aquests paràmetres des d'un altre document.\nTitle is: Numeració de capítols